KGI เตรียมออก Call DW หุ้น KK - SSI
บริษัทหลักทรัพย์ เคจีไอ เตรียมออก Call DW หุ้น KK - SSI เล็งทำการซื้อขายวันแรกพุธที่ 28 ธันวาคมนี้
27 ธ.ค. 2554

บริษัทหลักทรัพย์ เคจีไอ เตรียมออก Call DW หุ้น KK - SSI เล็งทำการซื้อขายวันแรกพุธที่ 28 ธันวาคมนี้
บริษัทหลักทรัพย์ เคจีไอ (ประเทศไทย) จำกัด (มหาชน) เตรียมเสนอขายใบสำคัญแสดงสิทธิอนุพันธ์ (DW) ประเภทสิทธิในการซื้อ (Call DW) อีก 2 รุ่นใหม่ อ้างอิงหุ้นสามัญของ ธนาคารเกียรตินาคิน จำกัด (มหาชน) (KK) และ บริษัท สหวิริยาสตีลอินดัสตรี จำกัด (มหาชน) (SSI) โดยใช้ชื่อย่อ KK13CB และ SSI13CB ตามลำดับ จะเข้าทำการซื้อขายวันแรกในตลาดหลักทรัพย์ในวันพุธที่ 28 ธันวาคม 2554 
นางสาวนฤมล อาจอำนวยวิภาส กรรมการผู้จัดการ ฝ่ายธุรกิจตราสารอนุพันธ์ บริษัทหลักทรัพย์ เคจีไอ (ประเทศไทย) จำกัด (มหาชน) เปิดเผยรายละเอียดสำหรับ DW ทั้ง 2 รุ่น ดังนี้ 1) KK13CB มีจำนวนเสนอขายครั้งแรก 26.9 ล้านหน่วย มีอัตราการใช้สิทธิ 5 KK13CB ต่อ 1 หุ้น KK ที่ราคาใช้สิทธิ 33 บาท 2) SSI13CB มีจำนวนเสนอขายครั้งแรก 50 ล้านหน่วย มีอัตราการใช้สิทธิ 0.5 SSI13CB ต่อ 1 หุ้น SSI ที่ราคาใช้สิทธิ 0.82 บาท โดยกำหนดให้วันทำการซื้อขายสุดท้ายของ DW ทั้ง 2 รุ่น คือ  22 ตุลาคม 2555 และวันครบกำหนดอายุ คือ 29 ตุลาคม 2555